Avenida Andrássy

L'avenida Andrássy (en hongaro Andrássy út) ye una avenida emblematica d'a ciudat de Budapest, Hongría, que se remonta a l'anyo 1872. Une a Erzsébet tér («Plaza Isabel») con o Városliget. Plena de casas y palacios neorrenaixentistas eclecticas que presentan politas fronteras, escaleras y interiors, fue reconoixita como Patrimonio d'a Humanidat en 2002 (chunto con a linia de metro 1, Hősök tere y Városliget). L'avenida tamién ye o puesto a on se troban a-saber-las botigas de moda, entre ellas de marcas como Louis Vuitton, Ermenegildo Zegna, Vertú, Burberry, Gucci y Roberto Cavalli.UNESCO

 Historia 
Se decretó a suya construcción en 1870, ta descargar a paralela Király utca d'o trafico intenso y ta conectar as partis d'a ciudat interior (se veiga Belváros) con Városliget a traviés de Terézváros. A suya construcción prencipió en 1872 y l'avenida s'inauguró o 20 d'agosto (una fiesta nacional), de 1867. O suyo aspecto final estió una mezcla d'o plans proposatos por tres competidors destacatos: Lajos Lechner, Frigyes Feszl y Klein & Fraser. Os suyos palacios se construyioron por os arquitectos mas importants (dirichidos por Miklós Ybl) d'a epoca, financiatos por bancos hongaros y atros. Yeran cuasi toz rematatos en 1884 y se trasladoron a vivir astí mas que mas aristocratas, banquers, propietarios de tierra y familias historicas. Recibió o suyo nombre en 1885 por o primer ministro Gyula Andrássy, que estió un d'os que empentó a suya construcción.

A construcción d'o primer metro d'a Europa Continental se proposó en 1870, ya que a capital s'heba oposato siempre a un transporte de superficie en ista carrera. A construcción prencipió en 1894 y remató en 1896, facilitando ista nueva linia de metro o transporte a Városliget, o prencipal puesto d'as celebracions d'o milenio de Hongría.

 Partis prencipals 
250px|thumbnail|Fotografía aeria
L'Andrássy út ye formata por cuatre partes prencipals, dende aintro enta difuera:
 Dende Erzsébet tér dica Oktogon: una parti urbanizata prencipalment con propositos comercials.
 Dende Oktogon dica Kodály körönd: enamplata con una avenida arbolata, incluyindo-ie arias residencials y universidaz.
 Dende Kodály körönd dica Bajza utca: ye encara mas amplo, y os palacios residencials tienen debant chicoz parques.
 Dende Bajza utca dica Városliget: a mesma amplaria; casas rodiatas por chardins, incluyindo bel par d'embaixatas.

 Puestos destacatos 
 Museu de Correus
 Opera Estatal d'Hongría
 Casa Drechsler 
 O Broadway de Pest: un cruce con cuatre teatros importants en as suyas cuatre esquinas
 Plaza Franz Liszt: una plaza con l'Academia de Musica y a-saber-los cafés
 Jókai tér
 Oktogon: cruce con Grand Boulevard
 Casa d'o Terror (Terror Háza): conmemorando los dos principales regímenes opresores en Hungría, o faixismo y o comunismo, y as suyas victimas página web
 Casa Memorial de Franz Liszt y l'antiga Academía de Musica
 Casa Memorial de Zoltán Kodály 
 Teatro de marionetas
 Antigo Palacio d'Arte
 Colechio d'Artes Politas
 Museu d'Arte de l'Este Asiatico Ferenc Hopp 
 Plaza d'os Herois (Hősök tere): a dentrata de Városliget (Parque Urbán), con o Molimento a o Milenio, o Palacio d'Arte de Budapest y o Museu d'Artes Polidas de Budapest

 Referencias 

 Enlaces externos 
  Oficina de Turismo de Budapest en l'Avenida Andrássy
  Andrássy út – un atra descripción
  Foto

Categoría:Carreras de Budapest
Categoría:Patrimonio d'a Humanidat en Hongría